উইলিয়ামসন ইনিংসের ৩৪তম ওভারে টেষ্ট দলে অভিষিক্ত তাসকিনের দারুন লেন্থ বলে ব্যক্তিগত ৫৩ ও দলীয় ১৩১ রানে কট বিহাইন্ড হন কিউই অধিনায়ক।আবার আঙ্গুলের ব্যাথা থাকায় কিপিং করতে মাঠে নামতে পারেনি অধিনায়ক মুশফিক। তার জায়গায় কিপিং করেছেন ওপেনার ইমরুল কায়েস।আর মাঠে অধিনায়কত্ব করেন তামিম । ল্যাথাম ও অভিজ্ঞ রস টেইলরের ব্যাটে এগোতে থাকে নিউজিল্যান্ড। চোখের অপারেশন থেকে ফেরা টেইলর ক্রিজে আসার সাথে সাথেই সাকিব আল হাসানকে বল তুলে দেয়া হয়।সম্প্রতি বাঁহাতি স্পিনে দুর্বলতা চোখে পড়লেও এই ইনিংসে সাকিবকে দারুন ভাবে সামান দেন টেইলর। দ্রুত রান তুলে অর্ধশত রানের জুটি গড়ে দলের স্কোর চা পান বিরতিতে দুই উইকেটে ১৮৬ রানে পৌঁছে দেন।শরীর তাক করা বাউন্সারে ভয়ঙ্কর রস টেইলরকে স্কয়ার লেগে মাহমুদুল্লাহর সহজ ক্যাচে পরিনত করেন রাব্বি। ৫১ বলে ৪০ রানের ইনিংস খেলে রাব্বির দ্বিতীয় শিকার হয়ে ফিরে যান টেইলর।তাসকিনের করা ৫৮তম ওভারে জোড়া চার মেরে সেঞ্চুরির পথে এগিয়ে যান তিনি। ইনিংসের ৬০তম ওভারে তাসকিনকে স্কয়ার লেগে ঠেলে দিয়ে ১৬৭ বলে সেঞ্চুরি পূর্ণ করেন ল্যাথাম।দিনের বাকি সময়টায় টাইগারের নিয়ন্ত্রিত বোলিংয়ে চাপের মুখে থাকে দুই বাঁহাতি নিকলস ও ল্যাথাম। সুযোগ সৃষ্টি করলেও লুফে নিতে ব্যর্থ হয় ফিল্ডাররা। তিন উইকেটে ২৯১ রানে দিন শেষ করে